Er penn kenta e  oa eur banjo bet roet dezañ da-geñver eur bloaz nevez war an douar, da houde e oa en em gavet lunedou Buddy Holly gantañ war e fri. Etre daou choari hailhounach e oa skrab-diskrab gand John Winston Lennon o tenna toniou skiffle diwar gerdin, eur mod-seni a ree berz dar poen-ze e bro Saoz. Ne oa ket toud choari skol al louarn war doennou ar busou gand e gamalad Peter Shotton, ha doue oar e oa foetet kreiz kêr Liverpool en he zreuz en trede estaj gand an houliganed. Eun dervez kaer e oa gouel er barrez,  ha daoust piou a oa war al leur ouz ar mikro gand e gamaladed, nemed John Winston Lennon gand ar Quarrymen ? Dabuchur e krog an Istor bras gand Paul ha George, chas ar vro ha kenbarrezidi ken abil all war gerdin.Chwek eo ar son hag an ton gand ar scousers*, silet ive dre moueziou livet gand taoliou mouez bro ar Mersey.